Lievemmät tuomiot Ruotsissa raiskauksesta saa pääsääntöisesti aina ehdotonta vankeutta.

Suomessa ehdottomia tuomioita on runsaat puolet, ja keskimääräinen rangaistus runsaat pari vuotta. Törkeistä raiskauksista rangaistukset ovat tuntuvasti pidempiä.

Oikeusministeriö tuo syksyllä eduskuntaan lakiesityksen, jonka mukaan pakottaminen sukupuoliyhteyteen olisi jatkossa raiskaus.

Vielä ei ole päätetty, tarkoittaisiko se myös aina ehdotonta vankeusrangaistusta. Myös alaikäisiin kohdistuvien seksuaalirikosten rangaistuksia ollaan tiukentamassa.

Suomessa on lievemmät tuomiot kuin esimerkiksi Ruotsissa ja Norjassa.

Sukupuoliyhteyteen pakottamisessa väkivalta on yleensä ollut vähäistä ja tyypillinen rangaistus keskimäärin kymmenen kuukautta ehdollista.

- Jos tähän lähdetään, niin ilman muuta se tarkoittaa, että rangaistusasteikko nousee, koska sen jälkeen ei voida tuomita kuin vähintään yhden vuoden vankeusrangaistus. --- Raiskauksen rangaistusasteikkohan on vuodesta kuuteen vuoteen, sanoo oikeusministeri Anna-Maja Henriksson (r.).

Ministeriössä harkitaan, tarkoittaisiko se myös ehdotonta vankeutta. Jos uhrina on alaikäinen, raiskauksesta seuraisi lähtökohtaisesti ehdotonta vankeutta.